பெண்களால் பிரச்சனை இல்லை என்று சொல்லவேயில்லை. ஆனால், பெரும்பாலான பந்தங்கள் உடைவது ஆணின் அதிகாரமும், அடக்குமுறையும், அந்தரங்க வன்முறையினாலும் தான். தங்களுக்கான 'space' இல்லாமல் குழந்தைகளுக்காகவும், சமூக அங்கீகாரத்துக்காகவும் இன்னமும் திருமண அமைப்பினை விட்டு விலகாமல் இருக்கக்கூடிய பெண்கள் அதிகமாகி வருகிறார்கள். ஒரு ஒட்டை பானையில் நாம் தண்ணீர் பிடித்துக் கொண்டிருக்கிறோம். ஒட்டை சிறியதாக இருப்பதால், வெளியேறும் தண்ணீர் பெரியதாக தெரிவதில்லை. ஒரு நாள் ஒட்டை பெரிதாகும் போது பிரச்சனையின் தீவிரம் புரியும்.